Diari Oficial de la Generalitat Valenciana


Sumari del DOGV 1421, del 13-11-1990 (1990/819356)

ORDRE de 23 d'octubre de 1990, de la Conselleria de Cultura, Educació i Ciència, per la qual es convoca concurs de trasllats per a la provisió de llocs de treball en centres públics de Pre-escolar, d'Educació General Bàsica i d'Educació Especial, en el cas de professors d'EGB.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/10/23/(1)/dof/vci/html**

### Dades del document

Número de DOGV
:   1421

Data del DOGV
:   13-11-1990

Secció del DOGV
:   DISPOSICIONS GENERALS

Número del document
:   1990/819356


Data del document
:   23-10-1990

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

ORDRE de 23 d'octubre de 1990, de la Conselleria de Cultura, Educació i Ciència, per la qual es convoca concurs de trasllats per a la provisió de llocs de treball en centres públics de Preescolar, d'EGB i d'Educació Especial, en el cos de professors d'EGB.  
D'acord amb allò previst en el Reial Decret núm. 895/1989 de 14 de juliol (BOE del 20), pel qual es regula la provisió de llocs de treball en centres públics de Pre-escolar, EGB i Educació Especial, i conformement al que disposa l?Ordre de 17 d'octubre de 1990 (BOE de 20-10-90), per la qual, a fi de complir el que preveu l'article 5 de l?esmentat reial decret, s'estableixen les normes generals de procediment a què han d?atenir-se les convocatòries específiques que realitzen i resolguen les administracions públiques, a partir del curs 1990/91, la Conselleria de Cultura, Educació i Ciència ha disposat d'anunciar les següents  
CONVOCATORIES:  
- Convocatòria perquè els professors que es troben en algun dels supòsits a què al·ludeixen l'article 18 i les disposicions transitòries primera a cinquena, ambdues inclusivament, del Reial Decret 895/1989 de 14 de juliol, puguen exercir el dret a obtenir destinació en una localitat determinada.  
- Convocatòria del concurs previst en l'article 3 de l'esmentat reial decret, amb les seues dues fases consecutives.  
1. Convocatòria perquè els professors que es troben en algun dels supòsits a què al·ludeixen l'article 18 i les disposicions transitòries primera a cinquena, ambdues inclusivament, del Reial Decret 895/1989 de 14 de juliol, puguen exercir el dret a obtenir destinació en una localitat determinada.  
Es regirà per les bases següents:  
1. Participants  
Primera. Tindran dret preferent, només una vegada i amb motiu de vacant, a obtenir destinació en un lloc de treball de centres docents d'una localitat determinada, els professors d'EGB que es troben en algun dels supòsits que a continuació s'indiquen:  
a) Els que, en virtut de resolució administrativa en ferm, tinguen reconegut el dret a obtenir destinació en una localitat, o a recuperar-lo on abans l?exercien.  
b) Els professors a qui se'ls haja suprimit el lloc de treball que exercien amb caràcter definitiu en la mateixa localitat. Entre els casos de supressió es comprendrà el de transformació del lloc de treball, quan el titular no reunesca els requisits específics, exigits en l'article 17, per al seu exercici.  
c) Els professors dels centres públics espanyols en l'estranger que hi hagen cessat perquè ha transcorregut el temps per al qual foren adscrits.  
d) Els professors que, una vegada transcorreguts els períodes de tres o sis anys d'adscripció a la funció d?inspecció educativa, han d'incorporar-se al lloc corresponent del cas propi.  
e) Els que, amb pèrdua de la plaça docent que exercien amb caràcter definitiu, passaren a exercir un altre lloc en l?Administració, mantenint la situació de servei actiu en el cas de professors d'EGB, sempre que hagen cessat en aquest darrer lloc.  
f) Els excedents forçosos.  
g) Els suspesos una vegada complida la sanció.  
h) Els professors en situació d'excedència per atenció als fills, prevista en l'article 29.4 de la Llei 30/ 1984 de 2 d'agost, segons la redacció donada per la Llei 3/1989 de 3 de març, en cas de pèrdua del lloc de treball per transcurs dels temps que assenyala l'esmentat precepte.  
i) Els professors excedents voluntaris de la localitat, dels apartats a) i c) de l'article 29.3 de la Llei 30/1984 de 2 d'agost, per aquest ordre. En ambdós casos aquesta preferència no s'aplicarà fins que no hagen complit dos anys en la dita situació.  
Segona. Seran condicions prèvies en tots els supòsits anteriors per a exercir el dret preferent:  
a) Que el dret a destinació en la localitat es fonamente en nomenament realitzat directament per a aquesta localitat, mitjançant procediment normal de provisió.  
b) Que existesca lloc de treball vacant en la localitat de què es tracte, sempre que hom estiga legitimat per a exercir-lo.  
Tercera. Els professors a què es refereix la norma primera d'aquesta base, tret dels inclosos en els apartats h) i i), si desitgen fer ús d'aquest dret preferent, i fins que l'aconseguesquen, hauran d'acudir a totes les convocatòries que a aquest efecte realitzen les administracions públiques, ja que, en cas contrari, si existís vacant a la qual haguessen pogut accedir, no se?ls consideraria aquest dret. Tot açò sense perjudici del que en relació amb aquests professors disposa el Reial Decret 895/1989, de 14 de juliol.  
Quarta. També podran fer ús d'aquest dret preferent a obtenir destinació en una localitat determinada, els professors en algun dels supòsits a què es refereixen les transitòries primera a cinquena, ambdues inclusivament, del Reial Decret 895/1989, de 14 de juliol.  
Cinquena. Aquest dret, segons disposen les dites transitòries, s'exercirà de la forma següent:  
Aquells professors compresos en les transitòries primera, segona, tercera i cinquena, que van obtenir la destinació, de la qual els prové el dret, en unitats de Pre-escolar o Educació Especial, l?exerciran en llocs de característiques iguals.  
Els professors considerats en aquestes transitòries, que van obtenir la destinació, de la qual els dimana el dret, en unitats d'EGB, l?exerciran en llocs dels cicles inicial i mitjà, o, en cas de tenir alguna de les habilitacions requerides en els números 3 al 13, ambdós inclusivament, de l'article 17 del Reial Decret 895/1989 de 14 de juliol, en llocs de Filologia, Matemàtiques, Ciències de la Naturalesa i Ciències Socials.  
Aquells compresos en la transitòria quarta exerciran el dret en llocs de treball dels cicles inicial i mitjà o, si posseeixen les habilitacions a què al·ludeix el paràgraf anterior, en llocs de Filologia, Matemàtiques, Ciències de la Naturalesa i Ciències Socials.  
Sisena. En les preferències establertes per la norma primera d'aquesta base, els professors a què es refereixen les transitòries anteriors seran inclosos com a grup independent, immediatament després d'aquells a què al·ludeix el grup c) de la norma primera.  
II. Prioritats  
Setena. La prioritat en l?obtenció de destinació es determinarà pel supòsit en què es troben compresos, segons l?ordre de prelació que s'indica en la norma primera, en concordança amb la norma sisena de la base I.  
Quan existesquen diversos professors en un mateix grup, la prioritat entre ells es determinarà per la major puntuació que derive de l'aplicació del barem dels articles 21 a 27 del Reial Decret 895/1989, de 14 de juliol.  
III Sol·licituds  
Vuitena. Els qui desitgen fer ús del dret preferent a una localitat hauran d'emplenar una instància, que l?Administració facilitarà als aspirants.  
Novena. Es compatible l?exercici del dret preferent amb la participació simultània en la primera fase del concurs, mitjançant la utilització de la mateixa instància a què fa referència la norma anterior, però cas que el concursant obtinga plaça per dret preferent se li anul·laran les altres peticions.  
IV. Termini de sol·licitud  
Desena. El termini de presentació d'instàncies serà de 15 dies hàbils, a comptar des del 15 de novembre fins a l'1 de desembre de 1990, ambdós inclusivament.  
V. Resolució  
Onzena. La Direcció General de Règim Econòmic i de Personal, prèviament a la resolució de la primera fase del concurs, durà a terme la resolució d'aquesta convocatòria. Les vacants adjudicades en virtut de l?exercici del dret preferent a localitat se separaran de les anunciades a l?efecte de la resolució de la primera fase del concurs.  
Els professors que aconseguesquen reserva en una localitat hauran d'acudir a la segona fase del concurs a fi d'obtenir centre concret en la localitat. Les prioritats de cadascun en la segona fase, en concurrència amb els altres participants, es determinaran pel mateix barem que estableixen els articles 21 i 22 del Reial Decret 895/1989 de 14 de juliol.  
2. Convocatòria del concurs  
El concurs, d'acord amb el que determina l'article 3 del Reial Decret 895/1989 de 14 de juliol, constarà de dues fases consecutives.  
Primera fase. Provisió de llocs, per especialitats, agrupats en zones educatives.  
Segona fase. Adscripció del professorat a la localitat i al centre concrets.  
2.1. Primera fase. Es regirà per les bases següents:  
1. Vacants  
Primera. Les vacants que cal proveir en aquesta primera fase del concurs són les produïdes fins al 31 de desembre de 1990, a les quals se sumaran les que resulten de la resolució d'aquest concurs. També s'inclouran aquelles vacants que es produesquen a conseqüència de les jubilacions forçoses per edat durant el curs 1990/91.  
Totes les vacants a què es fa referència han de correspondre a llocs de treball, el funcionament dels quals estiga previst en la planificació escolar. Les llistes de llocs vacants són les que figuren en la Resolució de 23 d'octubre de 1990 de la Direcció General de Règim Econòmic i de Personal de la Conselleria de Cultura, Educació i Ciència per la qual es fa pública la llista de llocs de treball vacants en les zones educatives de la Comunitat Valenciana a l?efecte de participació del professorat d'EGB en el concurs de trasllats, i han estat publicades en el Diari Oficial de la Generalitat Valenciana i en el Butlletí Oficial del Ministeri d'Educació i Ciència.  
Segona. En aquesta primera fase del concurs les destinacions s'adjudicaran per zones, amb indicació de l'especialitat del lloc de treball.  
II. Participants  
Tercera. Podran participar en la primera fase del concurs els funcionaris de carrera del cas de professors d'EGB que es troben en qualsevol situació administrativa, tret dels suspesos mentre romanguen en aquesta situació.  
Els funcionaris que tenen destinació amb caràcter definitiu, solament podran participar en els concursos si, quan finalitze aquest curs escolar, han transcorregut almenys dos anys des de la presa de possessió de la darrera destinació.  
Els excedents voluntaris han de reunir les condicions per a reingressar en el servei actiu.  
Quarta. Estan obligats a participar en la primera fase del concurs aquells professors que no tenen destinació definitiva a conseqüència de:  
4.1. Resolució en ferm d'expedient disciplinari  
4.2. Compliment de sentència o resolució de recurs  
4.3. Supressió del lloc de treball que exercien amb caràcter definitiu  
4.4. Reingrés amb destinació provisional  
4.5. Excedència forçosa  
4.6. Suspensió de funcions, una vegada complida la sanció  
4.7. Causes anàlogues que hagen implicat la pèrdua del lloc de treball que exercien amb caràcter definitiu  
Cinquena. També estan obligats a participar en la primera fase del concurs els provisionals que, estant en servei actiu, mai han obtingut destinació definitiva.  
Sisena. Els professors compresos en els supòsits a què fan referéncia els números 4.1, 4.4 de la norma quarta i aquells a qui al·ludeix la norma cinquena d'aquesta base, que no participen en la primera fase del concurs o que no obtinguen destinació d'entre les sol·licitades, seran destinats, si existeixen vacants, a zona de la comunitat autònoma en què presten serveis amb caràcter provisional, sempre que complesquen els requisits exigits per al seu exercici.  
Els professors provisionals en servei actiu que mai han obtingut destinació definitiva, l?obtindran preferentment per l?especialitat per què accediren al cas.  
Setena. Els professors amb destinació provisional a conseqüència de compliment de sentència, resolució de recurs o supressió del lloc de treball del qual eren titulars, si no participen en la primera fase del concurs seran destinats lliurement per les administracions públiques en la forma que estableix la norma anterior.  
Aquells que complint amb l?obligació de concursar no obtinguen destinació d'entre les sol·licitades en les tres primeres convocatòries seran destinats també lliurement per les administracions públiques en la forma abans esmentada.  
Vuitena. Els procedents de la situació d?excedència forçosa, en cas de no participar en el concurs, seran declarats en la situació d?excedència voluntària considerada en l'apartat 3.c de l'article 29 de la Llei 30/84 de Mesures per a la Reforma de la Funció Pública.  
Si participen i no obtenen destinació d'entre les sol·licitades en les tres primeres convocatòries, seran destinats lliurement per les administracions públiques, d'acord amb el procediment indicat en la norma sisena d'aquesta base.  
Novena. Els professors compresos en el supòsit considerat en el número 4.6 de la norma quarta d'aquesta base si no participen en el concurs seran declarats en la situació d?excedència voluntària per interés particular.  
Si participen no obtenen destinació d'entre les sol·licitades seran destinats lliurement per les administracions públiques en la forma que s'expressa anteriorment.  
Desena. En tot cas no convindrà l'adjudicació d'ofici conformement a les regles anteriors quan els professors hagen obtingut destinació en concursos o procediments de provisió a llocs no compresos en l?àmbit del Reial Decret 895/1989 de 14 de juliol.  
III. Requisits específics  
Onze. A més dels requisits ressenyats abans per poder sol·licitar llocs:  
D'Educació Especial, Pedagogia Terapèutica  
D'Educació Especial, Audició i Llenguatge d'Educació Pre-escolar  
D'EGB, Filologia; Llegua Castellana i Anglès  
D'EGB, Filologia; Llengua Castellana i Francés  
D'EGB, Filologia; Llengua Castellana  
D'EGB, Filologia; Valencià  
D'EGB, Matemàtiques i Ciències de la Naturalesa  
D'EGB, Ciències Socials  
D'EGB, Educació Física s'ha d'acreditar la possessió d'alguns dels requisits específics que per a ocupar aquests llocs requereix l'article 17 del Reial Decret 895/1989 de 14 de juliol  
Els professors que es troben en possessió dels requisits específics que preveu l'article 17 del Reial Decret 895/1989 del 14 de juliol per a l?exercici dels llocs de treball esmentats i que no haguessen sol·licitat anteriorment la certificació d'habilitació corresponent podran, segons allò previst en els apartats quinzè, setzè i dissetè de l?Ordre de 20 de desembre de 1989 de la Conselleria de Cultura, Educació i Ciència (DOGV de 17-01-1990), sol·licitar la certificació d'habilitació al director territorial del servei territorial de cultura i educació on presten serveis, en el termini previst per a participar en la primera fase d'aquesta convocatòria.  
A la sol·licitud hauran d'adjuntar la documentació justificativa segons el que preveu l?esmentada ordre.  
Les funcions de les comissions constituïdes en l'apartat nové de la dita ordre s'assignaran a les previstes en la norma vintena d'aquesta base.  
Igualment, per a sol·licitar llocs d'ensenyament en valencià de l?especialitat abans esmentada cal acreditar, a través de còpia compulsada, la possessió del certificat de capacitació o del títol de mestre de valencià, que no serà necessari quan el concursant estiga habilitat per a Filologia, Valencià.  
Aquests concursants emplenaran, a aquest efecte, amb un 1 les caselles corresponents de la sol·licitud segons les instruccions que s'hi adjunten.  
IV. Prioritat en l'adjudicació de vacants  
Dotze. L?ordre de prioritat per a l'adjudicació dels llocs de treball s'adequarà a la puntuació obtinguda segons el barem següent:  
A5  
BAREM  
 Documentació justificativa  
a) Temps de permanència ininterrompuda com Full de serveis certificat a funcionari de carrera amb destinació pel Servei Territorial de definitiu en el Centre des del qual Cultura i Educació on està   
participa. prestant serveis o òrgan  
Pel primer, segon i tercer anys: 1 punt competent de l'Administració  
per any. Educativa de què depèn.  
Pel quart any: 2 punts.   
Pel cinquè any: 3 punts.  
Pel sisè, setè, vuitè, novè i desè: 4 punts per any.  
Per l'onzè i següents: 2 punts per any.  
La puntuació per als professors amb destinació definitiva   
en un lloc de treball docent de caràcter singular dependrà  
del temps de permanència ininterrompuda en el lloc des del  
qual se sol·licita.  
b) Temps de permanència ininterrompuda amb Full de serveis certificat destinació definitiva en el centre o lloc singular pel Servei Territorial de des del qual se sol·licita quan siguen classificats com a Cultura i Educació on està   
centres d?especial dificultat per ser de difícil prestant serveis o òrgan   
exercici o per tractar-se de zona d'actuació competent de l'Administració  
educativa preferent. educativa de què depèn.  
Pel primer, segon i tercer any: 0,50 punts per any.  
Pel quart any: 1 punt.  
Pel cinqué any: 1,50 punts.  
Pel sisé, seté, vuité, nové i desé: 2 punts per any.  
Per l?onzé i següents: 2 punts per any.  
No es computarà aquest efecte el temps que s'ha romàs  
fora del centre en situació de serveis especials, en   
comissió de serveis i en llicència d?estudis.  
c) Temps transcorregut en situació de provisional Full de serveis certificat pel  
per als funcionaris de carrera que mai han obtingut servei territorial de cultura  
destinació definitiva. i educació on està prestant  
 serveis o òrgan de  
1 punt per any fins que obtinguen la propietat definitiva l'Administració educativa  
. de què depèn.  
d) Anys de servei actiu com a funcionari de carrera Full de serveis certificat  
en el cos de professors d'Educació General Bàsica. pel Servei Territorial de  
 Cultura i Educació on està  
1 punt per cada any de servei. prestant serveis o òrgan  
 competent de l'Administració  
 Educativa de què depèn.  
e) Cursos de perfeccionament organitzats Còpia compulsada de   
per les administracions públiques. document acreditatiu.  
1) Per l?assistència a cursos de formació permanent del professorat (en les distintes modalitats, grups de treball, seminaris, grups de formació en centres, cursets, etc.) realitzats per les administracions públiques amb competències educatives i organismes dependents o per les universitats.  
 De 20 a 50 hores 0,25 punts  
 De 51 a 100 hores 0,50 punts  
 Més de 100 hores 1 punt  
2) Per participar en qualitat de ponent o professor o per dirigir, coordinar, tutelar cursos de formació permanent (entesos com s'assenyala en el punt anterior) realitzats pels òrgans centrals o perifèrics de les administracions amb competències o per les universitats.  
 De 5 a 10 hores 0,25 punts  
 D'11 a 30 hores 0,50 punts  
 Més de 30 hores 1 punt  
Nota: Per aquest apartat e) es pot atorgar fins a un màxim de 2 punts.  
f) Titulacions acadèmiques distintes de les al·legades per a l?ingrés en el cos.  
 1. Pel títol de diplomat universitari o per haver  
 superat tres cursos complets de llicenciatura 1 punt  
 2. Pel títol de Llicenciat 1,5 punts  
 3. Pel títol de Doctor 2 punts  
Nota: Per aquest apartat es pot atorgar fins a un màxim de 2 punts.  
Tretze. En els apartats a) i b) les fraccions de l'any es comptaran de la forma següent: fracció de sis mesos o superior, com un any complet. Fracció inferior a sis mesos, no es computa.  
En els apartats c) i d) les fraccions d'any es computaran a raó de 0,0833 per cada mes complet.  
Catorze. A fi de determinar els serveis a què es refereixen els conceptes a) i b) de l'article 21, es considerarà com a centre des del qual es participa, per a aquells que participen en el concurs sense destinació definitiva i considerats compresos en els supòsits de l?article 11.4 del Reial Decret 845/1989 de 14 de juliol, l?últim servei amb caràcter definitiu, al qual s'acumularan, si s'escau i als efectes dels conceptes a) i b), els prestats provisionalment, amb posterioritat, en qualsevol centre.  
Quinze. Els professors que tenen la destinació definitiva en un centre per desglossament o trasllat total o parcial d'un altre, comptaran, a l?efecte de permanència ininterrompuda prevista en l'apartat a) de l'article 21 del Reial Decret 895/1989 de 14 de juliol, la referida al seu centre d'origen.  
Setze. Els professors que participen en el concurs des de la situació de provisional per supressió de la unitat o lloc escolar que ocupaven amb caràcter definitiu, perquè han estat desplaçats per complir sentència o resolució de recurs, o per provenir de la situació d?excedència forçosa, tindran dret, a més, que se'ls agreguen al centre de procedència, als efectes dels conceptes a) i b) de l'article 21 abans esmentat, els serveis prestats amb caràcter definitiu en el centre immediatament anterior.  
En el supòsit que el professor afectat no haja ocupat una altra destinació definitiva, tindrà dret que se li acumule, als efectes assenyalats, la puntuació corresponent a l'apartat c) del barem.  
Disset. Als professors que el dia 21 de juliol de 1989, data d'entrada en vigor del Reial Decret 895/1989 de 14 de juliol, prestaven serveis amb caràcter definitiu en escoles classificades com a rurals, d'acord amb els preceptes de l?Estatut del Magisteri, se'ls els comptaran com si fossen prestats en centres de difícil exercici, per l'apartat b) del barem considerat en la norma dotzena d'aquesta base IV.  
Divuit. Els professors que participen des de la primera destinació definitiva obtinguda per concurs, al qual acudiren obligatòriament des de la situació de provisionals, podran optar a l'aplicació de la puntuació corresponent a l'apartat c), en lloc de l'apartat a) del barem, i es consideraran, en aquest cas, com a provisionals tots els anys de servei.  
Dinou. Els professors que acudesquen a aquesta convocatòria des de la primera destinació obtinguda per concurs al qual es presentaren obligatòriament perquè se'ls havia suprimit el lloc del qual eren titulars, tindran dret que se'ls consideren, als efectes prevists en l'apartat a) del barem, com si fossen prestats en el centre des d'on concursen, els serveis que acrediten en el centre en què se'ls va suprimir el lloc.  
Vintena. Per a la valoració dels mèrits prevists en els apartats e) i f) al·legats pels concursants, en cada servei territorial de cultura i educació es constituirà una comissió per cada 1.000 sol·licitants, integrada pels següents membres designats pel director territorial de cultura i educació corresponent:  
Un inspector del Servei Territorial d'Inspecció Tècnica d'Educació, que actuarà com a president.  
Quatre funcionaris docents dependents del servei territorial de cultura i educació, que actuaran com a vocals.  
Actuarà de secretari el vocal de menor edat.  
Les organitzacions sindicals més representatives o, si s'escau, les juntes de personal, podran formar part de les comissions de valoració.  
Els membres de les comissions hauran de pertànyer a grup de titulació igual o superior a l?exigit per als llocs convocats.  
El nombre de representants de les organitzacions sindicals o, si escau, de les juntes de personal no podrà ser igual o superior al dels membres designats a proposta de l'Administració.  
vint-i-una. En cas d'igualtat en la puntuació total, es derimirà segons la que atorguen els apartats a), b) i d) de l'article 21, per aquest ordre. Si la igualtat persistís decidiria l'any de promoció d'ingrés i dins d'aquest el número més baix obtingut.  
V. Dret de concurrència i/o consort  
Vint-i-dos. Hom entén per dret de concurrència i/o consort la possibilitat que alguns professors condicionen la participació voluntària en un concurs a l?obtenció de destinació en una zona determinada.  
Aquest dret, que solament es podrà exercir en la primera fase del concurs, tindrà les següents peculiaritats:  
- Els professors inclouran en les peticions una sola zona per a cada grup de concursants.  
- El nombre de professors que poden sol·licitar com a concurrents serà, de quatre com a màxim.  
L?adjudicació de destinacions a aquests professors es realitzarà d'entre les vacants anunciades abans de la resolució dels concurs, sense que en cap cas puga estendre?s a les que s'afegesquen a causa del mateix concurs. Si no obtenen destinació d'aquesta manera tots els professors d'un mateix grup de concurrents, es consideraran desestimades les sol·licituds.  
VI. Sol·licituds  
Vint-i-tres. Els qui voluntàriament o obligatòria participen en la primera fase del concurs hauran d'emplenar una instància, que serà facilitada per l'Administració als aspirants.  
Vint-i-quatre. El nombre de peticions que cada participant en la primera fase dels concurs pot incloure en la seva sol·licitud no podrà excedir els 240.  
Vint-i-cinc. La petició de llocs de treball no es limitarà a les vacants anunciades, sinó que podrà estendre?s a la totalitat d'especialitats i zones indicades en l'Ordre de 22 d'octubre de 1990 de la Conselleria de Cultura, Educació i Ciència.  
Vint-i-sis. Es compatible la concurrència simultània a qualsevol de les convocatòries de la primera fase del concurs de trasllats (Ministeri d'Educació i Ciència, Departament d'Ensenyament de la Generalitat de Catalunya; Departament d'Educació, Universitat i Investigació de Govern Basc; Conselleria d'Educació i Ordenació de la Junta de Galícia; Conselleria d'Educació i Ciència de la Junta d?Andalucia; Conselleria d'Educació, Cultura i Esports del Govern de Canàries; Conselleria de Cultura, Educació i Ciència de la Generalitat Valenciana i Departament d'Educació i Cultura de la Comunitat Foral de Navarra) i dintre d'aquestes a qualsevol dels llocs anunciats, sempre que s'hi estiga habilitat. La . sol·licitud s'haurà d'emplenar en una sola instància.  
Vint-i-setena. Encara que es concurse a llocs de treball de diferent òrgan convocant, solament podrà adjudicar-se una sola destinació.  
Vint-i-vuit. El termini de presentació d'instàncies serà de 15 dies hàbils, comptadors a partir del 15 de novembre fins a l'1 de desembre de 1990, ambdós inclusivament.  
2.2. Segona fase. D?adscripció del professorat a localitat i centres concrets  
Es regirà per les bases següents:  
I. Vacants  
Primera. En la segona fase del concurs les vacants a què s'al·ludeix en la norma primera de la base I que regeix la primera fase del concurs podran ampliar-se amb les produïdes fins al 31 de maig de 1991.  
II. Participants  
Segona. Poden concórrer a la segona fase de la convocatòria els professors que presten serveis amb caràcter definitiu en la zona corresponent i que hi porten, almenys dos anys des de la presa de possessió de l?última destinació. Caldrà, a més, que el lloc o llocs de treball que sol·liciten es corresponguen amb l?àrea o especialitat, i si s'escau amb la modalitat d'ensenyament en valencià, del lloc que ocupen com a definitius, i del qual han d'estar habilitats per a exercir-lo, i, si s'escau, en possessió del requisit legalment exigible per a l?ensenyament en valencià.  
Estan obligats a participar els professors que hagen obtingut destinació en les convocatòries per a l?exercici del dret preferent o de la primera fase del concurs, abans esmentades. Es respectarà en tots els casos l?especialitat de la vacant adjudicada en ambdues convocatòries, i, si s'escau, la modalitat d'ensenyament en valencià.  
III. Prioritats  
Tercera. En aquesta segona fase, en què no es podrà canviar d'especialitat o modalitat lingüística de vacant, ni de zona, les prioritats es determinaran pel mateix barem que s'estableix en la norma dotzena de la base IV de la primera fase del concurs.  
Els professors que participen en la segona fase a conseqüència d'haver obtingut reserva en la localitat, hauran d'aconseguir necessàriament lloc en la dita localitat.  
IV. Sol·licituds  
Quarta. Per a participar en la segona fase del concurs de trasllats els professors hauran d'emplenar una instància, que adreçaran als serveis territorials de cultura i educació de què depenga la localitat o zona de què es tracte.  
Els que participen voluntàriament en la segona fase del concurs des de lloc definitiu de la zona podran incloure en la instància el lloc o llocs de treball que desitgen, sempre que siga del mateix tipus que aquell on estan adscrits i, si s'escau, posseesquen el requisit per a impartir l?ensenyament en valencià, i hi estiguen habilitats. Si obtenen destinació, el lloc de procedència incrementarà com a resulta les vacants de la zona que es cobresquen en aquesta segona fase.  
Els professors que participen en la segona fase a conseqüència d'haver obtingut reserva de plaça en la localitat, per exercici de dret preferent, hauran d'incloure en la instància- petició tots els centres de la localitat, segons les preferències de cadascun. Si no ho fan així i no els correspondre barem cap dels sol·licitats, l'Administració els adscriurà, d'ofici, a un centre de la dita localitat.  
Els professors que presenten sol·licitud en la segona fase a conseqüència d'haver obtingut lloc en la zona perquè han participat en la primera fase del concurs, hauran d'incloure en la petició tots els centres de la zona, per ordre de preferència. En cas de no fer-ho així i no correspondre'ls per barem cap dels sol·licitats, l'Administració els destinarà d'ofici.  
Els llocs de treball susceptibles de sol·licitud en la segona fase dels concursos de trasllats són els publicats en l?Ordre de 26 de maig de 1990 (DOGV 07-06-90), per la qual es cataloguen els llocs docents existents en els centres públics de Pre-escolar, EGB i Educació Especial, i també en la correcció d'errades d'aquesta ordre (DOGV de 27-08-90).  
V. Termini de sol·licituds  
Cinquena  
1) Els professors que prestaven serveis amb caràcter definitiu en la zona respectiva i que desitgen participar en la segona fase del concurs, hauran de presentar la sol·licitud dins el termini de 15 dies hàbils comptadors des del dia 15 de novembre fins al dia 1 de desembre de 1990, ambdós inclusivament.  
La petició de places no es limitarà a les vacants anunciades sinó que podrà estendre?s a la totalitat dels centres existents per si en qualsevol moment, a través de l?ordinador, es produeix la vacant que hom prefereix.  
2) Els professors obligats a participar en la segona fase del concurs a conseqüència d'haver obtingut destinació en la convocatòria per a l?exercici del dret preferent a la localitat o en la convocatòria de la primera fase del concurs hauran de presentar la sol·licitud en el termini de 15 dies hàbils a partir de l?endemà de la publicació en el Diari Oficial de la Generalitat Valenciana, de la resolució definitiva de la convocatòria de la primera fase del concurs. Igualment, podran utilitzar aquest termini els participants en la primera fase del concurs que, sense haver obtingut zona nova, desitgen exercir el dret de mobilitat en la pròpia zona, pel mateix tipus de lloc i sempre que hi estiguen habilitats.  
Durant el termini establert en aquest apartat podran abandonar les peticions els professors a què s'al·ludeix en el número 1 d'aquesta norma.  
VI. Llista de concursants  
Sisena. Dins del vuit dies naturals següents a la finalització del termini de petició a què s'al·ludeix en el punt 2 de la norma anterior, els serveis territorials de Cultura i Educació faran públiques les llistes següents:  
a) Llista de participants per haver obtingut reserva de plaça per l'exercici del dret preferent. En aquesta llista, que serà ordenada per la puntuació obtinguda segons el barem, es farà menció de l'àrea o especialitat, modalitat d'ensenyament en valencià, si s'escau, i de la localitat obtinguda.  
b) Llista d'aspirants a conseqüència d'haver obtingut destinació en la primera fase del concurs. Aquesta llista serà, també, ordenada per la puntuació obtinguda en l'aplicació del barem, i es farà menció de l?àrea o especialitat, modalitat d'ensenyament en valencià, si s'escau, i de la zona obtinguda en la primera fase del concurs.  
c) Llista de professors que prestaven serveis amb caràcter definitiu en la zona respectiva i que han sol·licitat prendre part en la segona fase. En aquesta llista, ordenada també per la puntuació obtinguda segons el barem, es farà menció del lloc que ocupaven i del centre, localitat i zona en què radica.  
Es concedirà un termini de vuit dies naturals, a partir de l'exposició de les llistes, per a esmenar les possibles errades materials o de fet. La puntuació que els va ser assignada, per barem, en el moment oportú, no podrà discutir-se per extemporània.  
VII. Resolució  
Setena. La Direcció General de Règim Econòmic i de Personal resoldrà la segona fase del concurs, amb l'adjudicació de resultes.  
Vuitena. Finalitzada l'adjudicació, es farà públic el resultat que serà en ferm si no es presenta recurs en contra davant la Direcció General de Règim Econòmic i de Personal en el termini de 15 dies.  
3. Normes comunes a les convocatòries  
I  
Primera. Totes les peticions que s'exigeixen en aquesta convocatòria i els mèrits que al·leguen els concursants han d'haver-se complit o reconegut l'1 de desembre de 1990.  
Segona. No es tindran en compte els mèrits no mencionats en les sol·licituds, ni tampoc aquells que no es justifiquen documentalment durant el termini de presentació de sol·licituds.  
Tercera. Els professors que concorreguen a les convocatòries del dret preferent i de la primera fase del concurs des de la situació d?excedència, en cas d'obtenir destinació, estaran obligats a presentar en el servei territorial de cultura i educació de la província on radique la destinació obtinguda, i abans de posseir-la, els documents que se citen a continuació i que l?esmentat organisme haurà d'examinar a fi de donar la seua conformitat i autoritzar els professors per fer-se càrrec de la destinació obtinguda. Els documents que cal presentar són: còpia de la resolució d?excedència i declaració de no haver estat separat mitjançant expedient disciplinari del servei de l'Administració de l?Estat, institucional o local, ni trobar-se inhabilitat per a l?exercici de funcions públiques.  
Els professors que no justifiquen els requisits exigits per al reingrés no podran prendre possessió de la destinació obtinguda en el concurs. Aquesta plaça quedarà com a resulta per a ser provista en el pròxim concurs que es convoque.  
Els directors territorials de cultura i educació hauran de donar compte d'ambdós supòsits a la Direcció General de Règim Econòmic i de Personal.  
Quarta. Els que participen en aquests concursos i sol·liciten i obtinguen l?excedència en el transcurs de la resolució d'aquests, o cessen en el servei actiu per qualsevol altra causa, es consideraran com a excedents o cessants en la plaça que els corresponga en el concurs. Aquesta quedarà com a resulta per a la seva provisió en el concurs que es puga convocar després.  
Cinquena. Els professors que obtinguen plaça en aquest concurs i durant la tramitació d'aquest permuten les destinacions, estan obligats a treballar en el lloc per al qual han estat nomenats per concurs, i se'ls anul·larà la permuta concedida.  
II. Format i compliment de la petició  
Sisena. Les instàncies seguiran els models oficials. Els interessats les poden obtenir en els serveis territorials de cultura i educació; les dirigiran al Director General de Règim Econòmic i de Personal, i les presentaran en els serveis territorials de cultura i educació, en els serveis dels òrgans corresponents de les comunitats autònomes convocants o en qualsevol de les dependències a les quals al·ludeix l'article 66 de la Llei de Procediment Administratiu.  
Setena. A les instàncies s'adjuntaran:  
1. Full de serveis certificat i tancat el dia 1 de desembre de 1990.  
2. Còpia compulsada de la certificació d'habilitació expedida pel director territorial de cultura i educació.  
Els professors que es troben en possessió dels requisits específics que preveu l?article 17 del Reial Decret 895/1989 de 14 de juliol per a l?exercici de llocs de treball sol·licitats en aquesta convocatòria i que no haguessen sol·licitat anteriorment, o que haguessen obtingut posteriorment, les titulacions o diplomes requerits en l?Ordre de 20 de desembre de 1989  
per a la certificació d'habilitació corresponent als dits llocs hauran de sol·licitar-la al director general del servei territorial de cultura i educació on presten serveis.  
Els professors adjuntaran a la sol·licitud la documentació d'acord amb el que preveu l?Ordre, de 20 de desembre de 1989, de la Conselleria de Cultura, Educació i Ciència, per la qual s'estableix el procediment per a l?obtenció de l?habilitació (DOGV de 17 de gener de 1990).  
3. Els qui concursen des d'un centre que a l?entrada en vigor de R.D. 895/1989 de 14 de juliol estava classificat com a rural, hauran de presentar als efectes del que disposa la disposició transitòria vuitena de l?esmentat reial decret, documentació acreditativa del caràcter rural.  
4. Aquells professors que sol·liciten reserva de localitat per trobar-se en algun dels supòsits de l'article 18, hi adjuntaran còpia del document que els acredite el dret.  
5. Documentació acreditativa dels cursos de perfeccionament realitzats i de les titulacions acadèmiques distintes de les al·legades per a l?ingrés en el cas, a l?efecte de la seua valoració.  
En la documentació que es refereix als cursos de perfeccionament ha de constar, de forma inexcusable, el nombre d'hores de duració del curs o cursos. Aquells cursos en què no se?n fera menció no tindran cap valor a l?efecte que ens ocupa.  
Vuitena. En les instàncies s'indicaran, segons les instruccions annexes, per ordre de preferència, els llocs que se sol·liciten d'entre els publicats en l?Ordre de 26 de maig de 1990 (DOGV 07-06-90) per la qual es cataloguen els llocs docents existents en els centres públics de Pre-escolar, Educació General Bàsica i Educació Especial, i també en la correcció d'errades de l?esmentada ordre (DOGV 27-08-90). Els conceptes exactes consignats en l?imprès de la instància s'escriuran el més clar possible.  
Qualsevol dada omesa o consignada erròniament per l?interessat no podrà ser utilitzada per aquest a l?efecte de futures reclamacions, ni podrà considerar per aquest motiu lesionats els interessos i drets propis.  
Una vegada entregada la instància per cap motiu s'alterarà la petició, ni tan sols quan es tracte de l?ordre de prelació de vacants sol·licitades. Quan els codis (dels llocs, zones i especialitats) siguen il·legibles, estiguen incomplets o no es col·loquen les dades en la casella corresponent, es consideraran no inclosos en la petició i els concursants hi perdran tot dret.  
Novena. Els professors que mai han obtingut destinació definitiva hauran d'incloure necessàriament en la petició de participació en la primera fase del concurs, en el concepte global de províncies, la totalitat de les que integren la comunitat autònoma on presten serveis. Posat cas que no ho efectuen així seran destinats d'ofici i amb caràcter definitiu a qualsevol província de la comunitat autònoma corresponent, si es disposa de vacant d'alguna de les especialitats per a les quals estan habilitats, i, si s'escau, en la modalitat d'ensenyament en valencià, sempre que estiguen en possessió del requisit corresponent.  
Si no en sol·liciten i hi estan obligats seran, així mateix, destinats d'ofici en propietat definitiva, en cas d?existir vacant, a qualsevol província de la comunitat autònoma, en la forma anterior.  
Deu. Podran ser anul·lades les destinacions obtingudes per qualsevol concursant que no haja acomplit a les d'aquesta convocatòria.  
III. Tramitació  
Onze. Els serveis territorials de cultura i educació són els encarregats de la tramitació de les sol·licituds dels professors que exercesquen en la demarcació pròpia, a excepció de les sol·licituds dels que ocupen provisionalment o en comissió de serveis destinació distinta de la que són titulars. Aquestes seran tramitades pels serveis territorials de cultura i educació de la província a què pertany el centre que tenen en propietat definitiva.  
Els serveis territorials de cultura i educació que reben instàncies, la tramitació de les quals corresponga a qualsevol altre d'aquests organismes, procediran d'acord amb el que preveuen els números 1 i 2 de l'article 66 de la Llei de Procediment Administratiu.  
Els sol·licitants podran exigir rebut de la presentació de les instàncies, sempre que el lliurament es faça personalment.  
En els casos en què no es consignen de forma clara qualsevol de les dades que han d'incloure?s en la petició o que no s'hi presente la documentació exigida, hom s'atindrà al que preveu l'article 71 de la Llei de Procediment Administratiu, i es requerirà l?interessat perquè en un termini de 10 dies esmene l?errada o hi adjunte els documents preceptius, advertint-li que si no ho fa així s'arxivarà sense cap tràmit més la petició.  
En aquests casos, les peticions dels concursants seran tramitades pels serveis territorials de cultura i educació com les dels altres, fent constar en la capçalera de la petició el defecte que cal esmenar i la circumstància del requeriment a l?interessat. La Direcció General de Règim Econòmic i de Personal arxivarà sense cap tràmit més les peticions no esmenades. A aquest efecte el servei territorial de cultura i educació respectiu informarà a la Direcció General de Règim Econòmic i de Personal.  
Dotze. En el termini d'un mes comptador des del 2 de desembre de 1990, els serveis territorials de cultura i educació exposaran en els taulers d'anuncis les llistes següents:  
a) Llista dels participants en la convocatòria per a l?exercici del dret preferent, ordenats per grups segons la prioritat assenyalada en al norma primera, en concordança amb la sisena de la base I de l?esmentada convocatòria. En aquesta llista es farà menció de la puntuació que, segons els conceptes del barem, correspon a cadascun dels participants a fi de possibles desempats i de la posterior participació d'aquests en la segona fase del concurs.  
b) Llista dels participants en la primera fase del concurs amb la puntuació que els correspon per cadascun dels conceptes del barem.  
c) Llista dels professors que prestaven serveis amb caràcter definitiu en la zona respectiva i que sol·liciten participar en la segona fase del concurs. En aquesta llista es farà constar també la puntuació que correspon a cada participant per cadascun dels conceptes del barem.  
Així mateix es faran públiques les peticions que han estat rebutjades.  
Els serveis territorials donaran un termini de vuit dies naturals per a reclamacions.  
Tretze. Quan s?acabe el dit termini, els serveis territorials de cultura i educació exposaran en el tauler d'anuncis les rectificacions que puguen haver-hi i trametran a la Direcció General de Règim Econòmic i de Personal les peticions dels sol·licitants ordenades de la forma següent:  
Les dels participants en la reserva de plaça ordenats per grups, segons la prioritat assenyalada en la norma primera, en concordança amb la sisena de la base I. A aquestes peticions s?adjuntarà l?informe del servei territorial de cultura i educació sobre existència de vacant.  
Les dels participants en la primera fase del concurs ordenades per ordre alfabètic de cognoms.  
Les peticions d'aquells professors definitius de zona que sol·liciten prendre part en la segona fase quedaran en els serveis territorials de cultura i educació per al tractament informàtic.  
Separadament i ordenades de la mateixa forma es trametran les carpetes- informe i les reclamacions amb proposta de resolució.  
Catorze. Per cada sol·licitud els directors territorials de cultura i educació emplenaran una carpeta- informe, en què constarà el full de serveis certificat i el detall i resum de la puntuació per cada concepte del barem. En la part corresponent de la instància i en la part inferior dreta de la seua portada constarà el total de la puntuació. S'indicarà també en el seu lloc el NRP.  
Quinze. Els serveis territorials de cultura i educació trametran també una llista dels professors que estaven obligats a participar en la primera fase del concurs i no ho han fet, especificant-los la situació, la causa i si s'escau la puntuació que els correspondria si haguessen sol·licitat. Així mateix els serveis territorials realitzaran un imprès de sol·licitud per a cadascun d'aquests professors, en què se consignaran totes les dades que s'indiquen en el cas dels professors que han presentat sol·licitud sense posar vacants sol·licitades i segellat pel servei territorial, en lloc de portar la signatura del professor.  
IV. Publicació de vacants, adjudicació de destinacions i presa de possessió  
Setzena. La Direcció General de Règim Econòmic i de Personal resoldrà tots els dubtes que se susciten en el compliment del que es disposa en aquestes convocatòries. S'ordenarà la publicació de vacants que corresponga segons que disposa l?últim incís del darrer paràgraf de l'article 7 del R.D. 895/1989 de 14 de juliol. S'adjudicaran provisionalment les destinacions, concedint-se un termini de reclamacions i desestimacions, i s'elevaran a definitius els nomenaments, els quals seran resolts per la mateixa resolució, que es publicarà en el Diari Oficial de la Generalitat Valenciana per a la informació de tots els concursants.  
Dissetena. A les destinacions adjudicades en la resolució definitiva del concurs no es podrà renunciar.  
Divuitena. La presa de possessió de la nova destinació tindrà lloc el dia 1 de setembre de 1991, i el cessament en la de procedència serà el dia 31 d'agost.  
V. Recursos  
Dinou. Contra aquesta ordre podrà interposar-se recurs de reposició davant la Conselleria de Cultura, Educació i Ciència, previ al contenciós administratiu, d'acord amb el contingut de l'article 126 de la Llei de Procediment Administratiu, dins el termini d'un mes, comptador a partir de l?endemà de la publicació en el Diari Oficial de la Generalitat Valenciana.  
València, 23 d'octubre de 1990.  
El Conseller de Cultura, Educació i Ciència,   
ANTONIO ESCARRE ESTEVE


Còpia Permalink ELI